   ڪراچي (ويب ڊيسڪ) وزيراعظم عمران خان قومي ڪرڪيٽ ٽيم جي نوجوان بيٽسمين بابر اعظم کي چوٿين نمبر تي بيٽنگ جي صلاح ڏني آهي. اڳوڻي ڪپتان وسيم اڪرم موجب برسبين ٽيسٽ دوران وزيراعظم ۽ پي سي بي جي پيٽرن چيف مون کي ميسيج ڪيو ته سندس طرفان بابر اعظم کي نيڪ خواهشن جو اظهار پهچايان. سماجي رابطن جي ويب سائيٽ تي وسيم اڪرم ٻڌايو ته وزيراعظم عمران خان پنهنجي پيغام ۾ چيو هو بابر اعظم شاندار ٽيڪنڪ رکندڙ سٺو بيٽسمين آهي، کيس چوٿين نمبر تي بيٽنگ ڪرڻ گهرجي. واضح رهي ته بابر اعظم برسبين ٽيسٽ جي ٻي اننگز ۾ آسٽريلوي بالنگ اٽيڪ جو ڄمي مقابلو ڪندي شاندار سينچري اسڪور ڪئي هئي پر ان باوجود هو ٽيم کي اننگز شڪست کان نه بچائي سگهيو.